Návrh

**NARIADENIE VLÁDY**

**Slovenskej republiky**

**z  . . . . . 2022,**

**ktorým  sa ustanovujú  zvýšené stupnice platových taríf zamestnancov**

**pri výkone práce vo verejnom záujme**

Vláda Slovenskej republiky podľa § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 474/2008 Z. z. nariaďuje:

**§ 1**

(1) Zamestnancovi pri výkone práce vo verejnom záujme odmeňovanému podľa základnej stupnice platových taríf zamestnancov pri výkone práce vo verejnom záujme patrí od 1. januára 2023 tarifný plat v sume platovej tarify podľa prílohy č. 1.

(2) Zamestnancovi pri výkone práce vo verejnom záujme odmeňovanému podľa platových taríf pedagogických zamestnancov a odborných zamestnancov patrí od 1. januára 2023 tarifný plat v sume platovej tarify podľa prílohy č. 2.

(3) Zamestnancovi pri výkone práce vo verejnom záujme odmeňovanému podľa osobitnej stupnice platových taríf učiteľov vysokých škôl a výskumných a vývojových zamestnancov patrí od 1. januára 2023 tarifný plat v sume platovej tarify podľa prílohy č. 3.

**§ 2**

(1) Zamestnancovi pri výkone práce vo verejnom záujme odmeňovanému podľa základnej stupnice platových taríf zamestnancov pri výkone práce vo verejnom záujme patrí od 1. septembra 2023 tarifný plat v sume platovej tarify podľa prílohy č. 4.

(2) Zamestnancovi pri výkone práce vo verejnom záujme odmeňovanému podľa platových taríf pedagogických zamestnancov a odborných zamestnancov patrí   
od 1. septembra 2023 tarifný plat v sume platovej tarify podľa prílohy č. 5.

(3) Zamestnancovi pri výkone práce vo verejnom záujme odmeňovanému podľa osobitnej stupnice platových taríf učiteľov vysokých škôl a výskumných a vývojových zamestnancov patrí od 1. septembra 2023 tarifný plat v sume platovej tarify podľa   
prílohy č. 6.

**§ 3**

Zrušuje sa nariadenie vlády Slovenskej republiky č. 220/2022 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

**§ 4**

Toto nariadenie vlády nadobúda účinnosť 1. januára 2023 okrem § 2 a príloh č. 4 až 6, ktoré nadobúdajú účinnosť 1. septembra 2023.